Tere tulemast taas Piiblikohvikusse!
Täna räägime ühest kristluse kesksest tegelasest
ja Uue Testamendi jaoks olulisest isikust -
apostel Paulusest.
Mul on külas Mailis Janatuinen. - Tere tulemast! - Aitäh.
Tore on taas Piiblikohvikus olla.
- Oled filosoofia- ja teoloogiamagister,
misjonär ja piibliõpetaja nii Soomes kui mujal,
ning ka kirjanik.
Sinu viimase raamatu nimi on "Paulus Tarsosest".
See on kolmas raamat sarjast "Valtakunta etsii taistelijoita",
kus sa piiblitegelastest kirjutad.
Kui kaua sa seda raamatut Pauluse elust ette valmistasid?
- Üle kümne aasta on läinud.
Mäletan, et hakkasin raamatust loenguid pidama vist 2002. a.
Kirjatöö on kestnud ehk paar aastat.
- Kohe räägime, mida Paulusest isiklikult arvad,
olles nii põhjalikult tema eluga tutvunud.
Selgitame kõigepealt, kes Paulus on.
- Paulus on kristluse tähtsaim misjonärist jutlustaja
ja dogmaatik, kes kristluse õpetust Jumala tahte kohaselt vormis.
- Ta oli kunagi ka kristlaste tagakiusaja.
- Jah. Ta oli innukas juudi noormees ja tahtis säilitada esivanemate usku.
Mõistnud, et Jeruusalemmas tekkinud koguduses
oli sama palju liikmeid kui sünagoogis varisere,
tekkis tal suur mure
ja ta hakkas kirikut väga julmalt taga kiusama.
Teda on isegi psühhopaadiks nimetatud.
- Ta lausa jahtis kristlasi ja nuhkis neid välja,
et neid karistataks.
- Ja mitte ainult mehi, vaid ka naisi.
Kirjeldan raamatus värisedes,
kuidas ta sõduritega mõnda kristlaste majja läks,
vedas välja isa-ema ning jättis lapsed karjuma.
Ta viis kristlased sünagoogi, kus neid piinati,
et nad Jeesuse nime pilkaksid.
Karmid võtted olid noormehel.
- Mis siis juhtus, et kõik muutus?
- Alates Stefanose surmast tekkis Paulusel ehk kahtlus,
kas tal on ikka õigus või mitte.
See, kuidas Stefanos suri, ilma igasuguse vihata,
kui ta süütult tapeti, ja ta palvetas:
"Ära arva seda pattu neile süüks" ja nägi avatud taevas Jeesust,
avaldas Paulusele kindlasti suurt muljet.
Algkirik on öelnud, et kui Stefanost poleks olnud,
poleks ka Paulust.
- Stefanos oli üks esimesi kristlikke märtreid,
kes oma usu eest elu andis. - Ta oligi esimene.
- Arvad, et sellest peale algas Pauluse ärkamine.
Siis toimus otsustav pöördumine, mis on ilmselt maailma kuulsaim.
Räägi sellest.
- See on nii huvitav. Tavaliselt arvatakse,
et inimene otsustab ise, kas tulla usule ja olla kristlane,
kuid antud juhul lõi Jumal Paulusel lihtsalt jalad alt.
Ta oli teel 250 km kaugusele Damaskusesse kristlasi vahistama.
Äkitselt tuli taevast valgus ja vali hääl lõi ta pikali.
Ta lebas tolmus ja kuulis häält: "Sul läheb raskeks astla vastu lüüa.
Mina olen Jeesus, keda sa taga kiusad."
- Kas võib öelda, et küsimuses "Miks sa mind taga kiusad?"
sisaldus armastuse sõnum?
Jeesus küsis Pauluselt isiklikult.
- Seni pidas Paulus Jeesust vihatuimaks vaenlaseks
ja oli kindel, et Jeesus jäi hauda, kuigi kristlased väidavad muud.
Äkitselt kuuleb ta: Olen Jeesus, keda sa taga kiusad.
Ta kiusas kristlasi taga, aga mõistis, et see oli Jeesus.
Jeesus elas ja oli end kristlastega sidunud,
nii et kui neid taga kiusati, kiusati taga ka Teda.
Ta peksis kristlasi lüües piitsaga Jeesust.
See oli Pauluse jaoks kohutav šokk.
Ta kaotas nägemise.
Ta talutati Damaskusesse, kus ta viibis kellegi Juuda majas
kuskil tagatoas kolm päeva söömata-joomata.
Arvan, et nii suurt šokki pole keegi meist kogenud kui Saul,
kui ta mõtles järele, kui valesti ta elanud oli
ja kuidas ta seda parandada ei saa.
Stefanos ei ärka enam ellu ja tagakiusamist ei saa tagasi võtta.
- Ta ütleb kuskil hiljem, et sai armu,
vaatamata kristlaste tagakiusamisele.
Ta teadis elu lõpuni, kui palju ta andeks oli saanud.
- See oli Pauluse misjonitööle suureks kasuks.
Kui teda ennast taga kiusati ja südametult peksti,
kividega loobiti ja vangi pandi,
ei kandnud ta tagakiusajate peale kunagi isiklikku viha.
Ta lootis lõpuni nende päästmist ja taeva jõudmist.
Ta tundis tagakiusaja südant oma kogemusest
ja sellest sai talle otsekui armuand.
- Ta oli ise sügavuti kogenud armu, mida kuulutas.
- Jah. Nood kolm päeva, mis ta Juuda kojas veetis,
ja meenutas Vana Testamendi Messia enustusi,
lõppesid koguduse esindaja Ananiase saabumisega.
Jeesus saatis koguduse esindaja, kuna keegi ei saanud tulla usule,
ilma koguduse osaluseta.
Ananias ei tahtnud algul minna, aga kohale jõudes ütles ta:
Vend Saul, Jeesus läkitas mind.
Tol hetkel mõistis Saul, et ta saab andeks koguduselt,
ja Jeesuski on talle andeks andnud.
Siit sai alguse tema sõnum, mida ta hiljem kuulutas -
andeksandmine.
- On suurepärane ja uskumatu, et Jeesus talle andeks andis.
Kuid seegi on imeline, et kogudus seda tegi.
Tegemist oli isikuga, kes neid taga kiusas ja tappa lasi.
Nemad aga võtsid ta vastu, uskusid, et ta on pöördunud
ja temast oli saanud üks nende seast.
- See võttis küll veidi aega.
Kui Jeesus Ananiast Sauli juurde saatis,
ütles Ananias: Aga, aga ... Ta ei julgenud, kuni kõva käsu sai.
Jeruusalemma kogudus ei uskunud veel kolm aastat hiljemgi,
et ta tõesti pöördunud oli, vaid pidas teda mingiks luurajaks.
See oli kristlastele veidi raske, kuid lõpuks ta vastu võeti.
Kuigi ta oli palju haritum ja rohkem Piiblit õppinud,
kohe ta küll kristlikus kirikus juhtpositsioonile ei pääsenud.
- Käsitled oma raamatus Pauluse elu
kronoloogilises järjekorras.
Alguses on 3-aastane periood,
kui Paulust nö areenil pole.
- Pauluse elus oli huvitav, kui kaua võttis aega,
enne kui temast jutlustaja saab,
nagu Jeesus talle pöördumisel tõotas:
Saadan sind kaugele paganate juurde.
Algul läks ta aga kolmeks aastaks kuskile Araabia kõrbe.
Palju sellest ei räägita.
Paulus ütleb ise, et evangeeliumi pole keegi talle õpetanud,
vaid ta sai selle otse Jeesuselt.
Olen mõelnud, et need 3 aastat olid Paulusele nagu Piiblikool,
samuti nagu Peetrusele kolm Jeesusega veedetud aastat.
Sel ajal toimus apokalüpsis ehk kate võeti ära
ja Paulusele õpetati kristlust selle kõige ehedamal kujul.
Palju aitas kaasa tema Vana Testamendi tundmus,
kuna ta oli rabi.
See on minu raamatu suur point:
paljud ütlevad tänapäeval, et see on vaid Paulus.
"Kui meil oleks selle kohta Jeesuse sõnad, me kuuletuksime.
Aga need on vaid Pauluse sõnad."
Pauluse õpetus on Jeesuse õpetus.
Jeesus andis talle selle sõnumi, ja seda ei tohi muuta.
- See on väga oluline. Peatume selle juures veidi.
Ilmselt on siin kaks kraavi.
Ühed ütlevad, et see on vaid Paulus;
tal pole mingit erilist autoriteeti.
Kuid tal on ju Jeesuse meelevald.
- Just. Pauluse sõnum pärines Jeesuselt.
- Ta ise kiitis kedagi selle eest, et tema sõnum võeti vastu
Jumala sõnana, mitte üksnes inimeste sõnana,
nagu see tegelikult ongi.
- Seetõttu on nii oluline kuulata ka Pauluse sõnumeid
näiteks abielu või naise positsiooni kohta.
Paulus oskas ise üsna hästi vahet teha, mis oli Jumala sõna
ja mis tema enda arvamus.
Ta ütles vahel: "Selle kohta pole mul Issanda käsku."
Aga näiteks naise seisuse kohta oli tal Issanda sõna.
- Ja Jeesuse tulemise ja muu kohta.
Teisisõnu, Pauluse õpetuse hülgamine
tähendab Jumala sõna hülgamist.
- Nii see on.
Näeme tänapäeval pidevalt,
et Pauluse sõnadelt võetakse meelevald.
Seepärast selle raamatu kirjutasingi.
Enne temaga tutvumist tundus Paulus mulle igavana.
Ta tembeldatakse vanapoisiks, kes ei tea midagi inimsuhetest
ja eriti naistest.
Kuid seda teemat uurides märkasin, et ta on lahe sell.
Milliseid reise ta ette võttis!
Teda võiks võrrelda mõne põhja- ja lõunanaba avastajaga.
Ta on täiesti lahe kuju!
- Naaseme kohe tema reiside juurde.
Teine Pauluse meelevalla juures tehtav viga on kujutlus,
et meil on täna sama meelevald kui Pauluselgi.
"Meiegi võime kirjutada Piiblisse pandavaid raamatuid.
Meiegi oleme apostlid."
Mis sa ütled selle kohta, et Paulus on Kristuse apostel,
mis tähendab, et rohkem selliseid olla ei saa.
Ta ise ütleb Galaatlaste kirjas, et isegi kui meie ise,
või ingel taevast kuulutaks teile mingit teist sõnumit,
kui ta tollal Galaatias kuulutas, olgu ta neetud.
Paulus isegi ei tohtinud muuta Jeesuselt saadud õpetust.
Kui ta oleks hiljem seda õpetust muuta püüdnud,
poleks see, et ta Paulus oli, seda Jumala sõnaks teinud.
Pauluse kirjades õpetatu hülgamine
on üksikisikule ja kirkule äärmiselt saatuslik.
- Ühelt poolt võib Pauluselt võtta apostliameti
ja hüljata tema õpetuse,
ning teisalt, võib ennast uhkelt apostliks ülendada.
Tal oligi selline probleem.
Ta kirjutab 2. Korintlaste kirjas "suurtest apostlitest",
kes end ise volitasid ja väitsid end suuri imesid tegevat.
Nad seadsid end Pauluse kõrvale ja väitsid end apostleiks.
Paulus oli teravalt nende vastu.
- Igast Pauluse kirjast võib leida kedagi, kelle ta vastu oli.
Tänapäeval on kristlus nii leebeks muutunud,
et ei tohi kellelegi vastu seista, tuleb vaid positiivne olla.
Niiviisi poleks kristlik kirik sadat aastatki kestnud.
Oli vaja Paulust ja teisi apostleid, kes õigest õpetusest kinni hoidsid.
Korintlaste seas oligi neid, kes end ise apostleiks ülendasid
ja uute sõnumitega esinesid, mis Pauluse omaga vastuolus olid.
Paulus võitles. Ta ei andnud kergelt järgi,
ega öelnud, et kuulutame ju sama Kristust.
- Probleemiks oli seegi, mis Pauluse kirjades selgelt näha,
et mõned kristlased järgisid neid superapostleid
ega pidanud Paulust kellekski.
Paulus olevat vaid mingi kuiv kuju, kes muudkui Piiblist räägib.
- See on üks Pauluse elu traagilisemaid jooni.
Arvan, et see oli 100 korda raskem kui kõik peks ja kiviloopimine.
Alati, kui ta selja pööras ja lahkus kogudusest,
mille suure vaevaga rajanud oli, tulid valeõpetajad,
kes süüdistasid Paulust tavaliselt kahes asjas:
rahaasjad - väideti, et Paulus kasutab kogudusi ära,
kuigi ta elatas end telgitegemisega.
Teiseks olevat Pauluse sõnumis mingi viga,
mida need teised "apostlid" heaks ei kiitnud ja kritiseerisid.
Paulus võitles. Selles asjas polnud ta malbe.
Kui meie, lõpuaja kristlased, õpetuse suhtes ükskõiksed oleme,
kuna kristluses on palju tähtsamaid asju,
kaotame kogu ristiusu.
- Jätkame kronoloogiliselt.
Pärast oma võimast pöördumist, kus Jeesus talle ilmus,
tema elu täielikult muutus kuni apostlitegevuse alustamiseni
läks siiski aastaid.
Tema misjonitöö oli võimas ja kestis ehk 10 aastat.
- Räägiksin enne neist 14 aastast, mis eelnesid misjonitööle.
Ta oli 3 aastat Araabias, siis veidi aega Jeruusalemmas,
ning seejärel kümmekond aastat kodulinnas Tarsoses.
Keegi ei tea, mida ta seal tegi.
See oli veidi pikk ootusaeg.
Ta pääses misjonitööle alles 40. eluaastais.
Tarsose ajast teame vaid seda, et siis oli tal too hüperkogemus,
kui ta kolmandas taevas käis.
See oli nii eriline kogemus, et ta ei tahtnud sellest rääkidagi.
Kui keegi täna taevas käib või midagi erilist kogeb,
kirjutab ta kohe sellest raamatu.
Paulus aga räägib sellest vaid sundusest.
- Ja ka siis mitte detailselt.
- Kuid selle kogemuse kaasnähuna sai ta "külje sisse vaia",
mida mõned peavad epilepsiaks.
See oli midagi, mis muutis ta välimuselt ebameeldivaks,
kuna ta kirjutas galaatlastele:
"Te ei põlastanud mind mu keha pärast."
See raskendas tema reise.
Seepärast ta ilmselt palvetas need kümme aastat:
"Päästa mind sellest vaiast. Ma ei saa ju misjonitööle minna."
- Ta sai Jeesuselt kutsumise ja ülesande,
ning möödus 14 aastat enne kui ta seda teostama pääses.
- Tahaksingi täna kõiki noori julgustada:
Ärge olge liiga kärsitud!
Jumalal on igale oma lapsele ülesanne.
Kuid seda tuleb tihti oodata.
Pauluse puhul nägin,
et ilma ootusajata poleks olnud ka neid tulemusi.
- Üht me ilmselt teame, mida ta neil aastail tegi -
uuris Piiblit ehk Vana Testamenti.
- Ta oli seda teinud juba enne kristlaseks pöördumist,
kuna oli rabiks õppinud.
Kuid ta ei tsiteerinud kunagi otseselt Talmudi ja teisi õpetajaid
nii nagu Vana Testamenti. See oli tema suur armastus.
- Siis läks ta misjonireisidele.
Apostlite tegudes ja kirjades räägitakse kolmest pikast reisist.
Mida ta õieti tegi?
- Tema misjonitöö algas, kui Antiohhia kogudus teda läkitas.
Misjonitööle ei minda nii, et kuulsin Püha Vaimu häält ja lähen.
Kogudus peab läkitama.
Paulus saab 10 punkti selle eest, et koguduse kutset ootas.
Barnabas tõi ta Tarsosest Antiohhiasse,
kus nad aastajagu tööd tegid,
seejärel saatis kogudus nad misjonitööle.
10 punkti ka kogudusele.
Neil oli 5-6 õpetajat, keda Apostlite tegudes loetleti,
ja nad olid kõik alla 10 aasta kristlased ja ristitud olnud.
Nad saatsid misjonitööle kaks parimat ega koonerdanud.
Nad said selleks muidugi käsu Pühalt Vaimult.
Esimesele misjonireisile läksid nad Küprose kaudu,
käisid läbi Anatolia Türgis jms.
- Ta läheb kohale, kuulutab evangeeliumi
ja rajab koguduse.
Seejärel kuulutab ta järgmises kohtas ja teeb koguduse.
- Jah. Küprosel võis ka olla linnu, kus kogudust ei rajatud.
Kuid Küprosel oli Jeesuse nime juba varem kuuldud.
Paulusel oli põhimõte minna sinna, kus Jeesust ei tuntud.
Ta läks kohale, rajas koguduse, kuid asi ei lõppenud sellega.
Alati oli seal ka juudi sünagoog, kust tulid Pauluse vaenlased,
õhutasid linnarahva Pauluse vastu, ja tavaliselt ta peksu saatel lahkus.
Kuid kogudused said rajatud.
- Rajatud kogdustesse käskis ta alati vanemad valida,
karjased, kes koguduse eest edaspidi hoolitsevad.
- Jah. Tavaliselt olid karjasteks judaismist pöördunud kristlased,
kes juba Pühakirja tundsid.
Lühim aeg, mis Paulus mõnes linnas veetis oli
sabatitega kaasa arvatult ehk kuu aega.
Seejärel pidi ta lahkuma, kuna ta aeti ära.
Alles jäi kogudus, kuhu nimetati vanemad.
Kuna kogudusevanemad tundsid juba Pühakirja,
läks asi tööle ja kogudust hoiti õiges usus.
- Mõnda kohta jäi ta pikalt õpetama.
Vahel võttis ta terve õhtu või öö jooksul asju põhjalikult läbi.
Vastpöördunuile anti kohe põhjalik kristlilk õpetus.
- Jah. Paulusel oli igasuguseid ideid.
Nad rentisid ühe kooli.
Lugesin ühest kommentaarist, et koolis oli päevakuumuses siesta,
kui Paulus sai seda ca 3 tunniks laenata.
Sinna tulid mittekristlased.
Kristlased kogunesid tavaliselt üksteise kodudes,
kus peeti suuri jumalateenistusi ja õpetati ka väikegruppides.
Paulus ütles korintlastele,
et oli otsustanud nende juurde minna,
tundmata midagi muud kui vaid Jeesust Kristust,
ja Teda kui ristilöödut.
See on minu meelest imeline lause.
Paulus ei läinud mütsiga lööma.
Tal oli alati üks siht - ristilöödud Jeesus.
Ükski teine sõnum ei sünnita õiget usku.
- Seda kuulutas ta nii, et inimesed pöördusid.
Sama sõnumit kuulutas ta neile ka pärast pöördumist.
- Jah. Ristimine ja leivamurdmine kuuluvad samuti asja juurde.
Kedagi ei nimetatud kristlaseks enne ristimist.
Ristimise läbi saadi Jumala lapseks ja koguduse liikmeks.
- Siin algas üks olulisemaid asju, mille poolest Paulust tuntakse.
Ta alustas kogudusi ja hakkas neile kirju kirjutama,
mida on Uues Testamendis kokku 13.
- Kiri oli tollal ülim sidevahend.
Ühest kirjutatud kirjast võis teha koopiaid
ja lugeda mitmes koguduses ning tulevastele põlvedelegi.
Ma ei tea, kas Paulus mõistis neid kirju hilisööl kirjutades,
et see on tema olulisim ülesanne jumalateenistuses.
- Ja et ta kirjutas tegelikult Jumala sõna.
- Jah. Seda ta kindlasti mingil määral tajus.
Kui ta kirjutas, mida oli Jeesuselt saanud,
teadis ta, et see oli Jumala sõna.
- Ta ei osanud aimata nende mõju ja levikut kogu maailmas;
et neid uuritakse tuhandeid aastaid
ja need muudavad inimelusid veel tänagi.
- Seda ta küll ei osanud aimata.
- Väga huvitav isik see Paulus.
Aitäh, Mailis Janatuinen.
Soovitan soojalt sinu uut soomekeelset raamatut
"Paulus Tarsosest",
kus võib tutvuda Pauluse eluga ja kõigega, mis seal juhtus.
Täna jäi palju veel rääkimata ja naaseme selle teema juurde.
Aitäh selle raamatu eest ja õnnistust sinu ellu!
- Suur tänu.
- Paulus ütles mingis eluetapis,
et kogu Aasia on talle selja pööranud.
Täna ütleks ta ehk: kogu Euroopa on mulle selja pööranud.
Paulust ei austata täna vääriliselt.
Paljud pole märganud seda, millest äsja rääkisime -
Pauluse kirjad on sama palju Jumala sõna kui Jeesuse õpetus,
näiteks mäejutluses või mujal.
Pauluse sõnumi hülgamine on Jumala sõna hülgamine.
Paulus oli Jeesuse ja Jumala volitatud apostel
ning teeme targalt, kui tutvume tema eluga
ning võtame selle eeskujuks nii õpetuses kui elus.
Siin tuleb appi mainitud raamat.
Õnnistatud nädalat!
Veel üks tähtis asi -
telesaadete tegemine on tiimitöö.
Minul on eesõigus kohtuda aina huvitavamate inimestega.
Kuid siin on ka režissööre, operaatoreid ja teisi tegelasi.
Me ei suuda seda ilma sinu abita.
Nagu igasugune teletöö, vajab seegi rahalisi ressursse.
Toeta TV7 Eesti kanalit annetusega! Saaja: Taevas TV7
Swedbank 221048388411 SEB 10220109461019
Loodan, et tunned soovi osaleda selles saatetegemistöös!
Tõlge: Monika Jaaguri